كان يا ما كان في بنت حلوة اسمها سندريلا. مامتها ماتت وبابا سندريلا اتجوز واحدة تانية كانت بتحب بس بناتها التنين الوحشين. أمير وسيم كان عايز يتجوز وعزم كل البنات على حفلة رقص. الاخوات الوحشين كان عندهم هدوم حلوة لكن سندريلا قعدت في البيت في المطبخ. ساعدتها ساحرة واستخدمت السحر عشان تديها هدوم حلوة وعربية تروح بيها الحفلة، بس قالتلها لازم تمشي الساعة 12 بالليل عشان السحر هيخلص. الأمير حب سندريلا جداً ورقص معاها. وبعدين الساعة دقت 12 بالليل وسندريلا جريت برة القاعة وسابت فردة جزمة زجاج وراها.
الأمير كان عايز البنت الحلوة تبقى مراته. مشي في البلد كلها بالجزمة عشان يلاقيها. الاخوات الوحشين كانوا عايزين يتجوزوا الأمير وحاولوا يلبسوا الجزمة، بس رجليهم كانت زي رجلين الفيلة. بعدين الأمير طلب من سندريلا تجرب الجزمة. الأم واخواتها الوحشين ضحكوا، بس وقفوا لما الجزمة جت في رجل سندريلا. الأمير اتجوز سندريلا وعاشوا في سعادة طول عمرهم.
في نص الليل سندريلا _.
اتحولت لبنت وحشة جريت على البيت شافت الأمير فضلت في القاعة